Egy komplett dokumentumfilm is készül a Ghost Recon Wildlands-hoz | Hírblock | Game Channel
Egy komplett dokumentumfilm is készül a Ghost Recon Wildlands-hoz
A Ubisoft nem aprózza el a Ghost Recon Wildlands megjelenése körüli marketinget, amit mi sem bizonyít jobban más, minthogy egy élőszereplős kisfilm mellett egy komplett dokumentumfilmet is készítenek az alkotás által feldolgozott koncepcióhoz.
A Wildlands címmel érkező filmecske dokumentarista jelleggel igyekszik elmesélni és bemutatni a rajongóknak - illetve a téma iránt érdeklődőknek -, hogy mi megy mostanában Bolíviában a drogkartellek között, és milyen veszélyes is arrafelé az alvilág, amelynek felszámolása lesz ugyebár a legfontosabb feladatunk a videojátékban.
A Wildlands várhatóan a Chief Productions égisze alatt készül el, Colin Offland rendezésében, Rusty Young, a népszerű Marching Powder szerzőjének közreműködésével. A film várhatóan március 6-án kerül bemutatásra teljes valójában, avagy egy nappal a Ghost Recon Wildlands megjelenése előtt. Ímhol addig is egy kis kedvcsináló hozzá:
Tisztára mint ha valami Discovery tényfeltáró riport lenne. Szerintem monuk sok értelme nincs, mert manapság már mindent meg lehet találni a neten, tuti van egy Boliviát bemutató filmecske is.